Pandemonium

A Pandemonium az otthona az összes démoni lénynek, többek között Barithnak, Lilithnek és sok egyéb szárnyas fattyúnak. 
==== Lokáció ====
A Bronzkapus terem ami a Pandemoniumba vezet még biztosan Róma alatt található, azonban a Pandemonium a pár ismert lokáció méretének leírásából adódóan nem biztos, hogy egyáltalán a mi síkunkon található, lehet, hogy egy zsákuniverzum, melynek kapui a lentebb olvasható lejáratok egyik pontján helyezkednek el. 
===== Lejutás =====
A Pokolba két módon lehet lejutni: közvetetten a Bronzkapus termen keresztül, melyet a Róma szerte elszórt kutakból elérhető katakomba és labirintus rendszeren keresztül lehet elérni. Közvetlen pedig abból a fürdőnek a kápolnájából, ahol Michelle összecsapott Lilith-tel. Az innen induló lépcső egészen a pokol aljáig vezet, az ajtót varázsrúnák védelmezik. 
==== Felépítés ====
A 2. intervenciósok harcászati géppel végzett mérése alapján kb 5 km átmérőjű kör alapterületű barlangról beszélünk, belmagassága átlagosan 100 m. Felépítése körkörös. Ezentúl néhol ellentmondást érzek a leírásban, és kicsit Escher grafikáira emlékeztet a hely, mert nem csatlakozhatnak egymáshoz a lokációk úgy ahogy leírják őket, de a legjobb képességem szerint listázom őket. Az így kapott térképen nagyjából az összes ismert lokációt el lehet helyezni, egy-két kivétellel. Az egyik ilyen kivétel az a lépcsősor, aminek nem tudunk lokációt, hogy hol bukkan fel a falon. Illetve a Palota pontos elhelyezkedése sem ismert. 
===== Rettegés/Rettenet Kürtője=====
Egy magas és függőleges szakadék, mely a bronzkapus teremből nyílik. Kb 900 méter mély, és tűzforró, mint egy vulkán kürtője, legalábbis Holecka mérései szerin. A Rettegés kürtője közvetlenül a Gyötrelem Oszlopcsarnokába visz annak plafonján keresztül.
Kiadások közötti különbségek
A régi Cherubion kiadású Katedrális legendája könyvben Rettenet Kürtőjeként hivatkozik rá Sheila Joiner.
=====Tisztátalanság tava=====
A Tisztátalanság Tava, vagy egyszerűen csak Tisztátalanság borítja a pokol jelentős részét. Egy nyálkás, nyúlós, ammónia szagot árasztó folyadékszerű masszából áll. Mélysége meghatározhatatlan, lehet a felszínén is járni, de el is nyelhet, felszínén zsíros érzetű köd gomolyog. Akár maga a massza is lehet démon, legalábbis Tess így gondolta. A tó körül egy pár lépés szélességű karima fut körbe a barlang falával párhuzamoan. Partjain hajósok várnak, mely a megfelel fizettség fejében átvisznek a szigetre. A fizető eszköz feltételezhetően a lélek, legalábbis Joiner szerint az lehet, ez nem kerül tesztelésre.
=====Gyötrelem oszlopcsarnoka=====
Az oszlopcsarnok, egy szigetszerű képződmény a tavon, itt kínozzák Tess-t, a tóból közvetlen egy márványlépcsőn lehet feljutni a szigetszerű képződményre.
=====Palota=====
Lilith palotája, ahol arany-achát trónja is található, valahol ezen a szigeten lelhető meg.
====Jövőben====
A Pokolról vagy annak későbbi sorsáról (ha beszélhetünk ilyenről) nem tudunk semmit. Hands fejében futó gondolatként felmerült a kérdés, hogy vajon miért nem tudnak róla a jövőben, holott méretéből kifolyólag minimum a világ csodájaként kellene számontartani azt. Lehet megsemmisíti a Katedrális a jövőben, Hands fejében felötlött a gondolat, hogy kiöntik kerámia betonnal , de ez nem tartozik a kivitelezhető tervek közé szerintem (az ismert méretek alapján, nem számolva a tereptárgyakat és a Tisztátalanság tavának esetleges mélységét ez kb 1 275 625 000 m3 kerámiabetont igényelne). A projekt jelen feldolgozottsági állapotában azt egyetlen előfordulása a A Katedrális legendája (Cherubion, 1999) és Katedrális IV. kötetében (Delta Vision. 2012) található.
Category:Helyszínek